ACORDO XUNTA DE GOBERNO LOCAL: REPRESENTANTES EN FUNDACIÓNS, ORGANISMOS E ENTIDADES PÚBLICAS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 02/09/2019)

C E R T I F I C O: Que a Xunta de Goberno Local, na sesión ordinaria do 11 de xullo de 2019, adoptou o seguinte acordo: Dáse conta da proposta de data 08/07/19, asinada pola secretaria do Goberno Local e polo alcalde, que di o seguinte: Como consecuencia da constitución nova Corporación xurdida das eleccións locais do 26 de maio do presente ano, a Xunta de Goberno Local do Concello de Vigo, de conformidade co sinalado no art.127. m) da Lei 7/1985, do 2 de abril, Reguladora das bases do réxime local, ten que resolver sobre o nomeamento de representantes da Corporación nos órganos colexiados de goberno ou administración dos entes, fundacións ou sociedades, con independencia da súa natureza, nos que participe o Concello. De conformidade coa normativa sinalada, esta Alcaldía somete á consideración da Xunta de Goberno Local a seguinte proposta: Primeiro.— O Concello de Vigo, no exercicio das súas funcións de Patrón da Fundación “Instituto Feiral de Vigo” (IFEVI), actuará no Padroado e no Comité Executivo da mesma, a través do Delioma Dorna Zoubairi e concelleiro, D. Francisco Javier Pardo Espiñeira. Segundo.— O Concello de Vigo, no exercicio das súas funcións de Patrón da Fundación “Vigo en Deporte” (VIDE), actuará na mesma, tal e como se indica nos artigos 10 e 13 dos seus Estatutos, a través da persoa do seu Alcalde, D. Abel Caballero Álvarez, quen ostentará a Presidencia do Padroado e a través do Dalmau Adar Grandell, D. José Manuel Fernández Pérez que ostentará a Vicepresidencia; ostentando, a súa vez, a representación do Concello no Comité Executivo. Terceiro.— O Concello de Vigo, no exercicio das súas funcións de Patrón na “Fundación Provigo”, actuará na mesma, tal e como se indica no artigo 10 dos seus Estatutos, a través da persoa do seu Alcalde, D. Abel Caballero Álvarez. Cuarto.— O Concello de Vigo, no exercicio das súas funcións de Patrón na “Fundación Laxeiro”, actuará na mesma a través da persoa do seu Alcalde, D. Abel Caballero Álvarez, que ostentará a Presidencia do Padroado segundo o artigo 8 dos seus Estatutos. Os restantes membros re presentantes do Concello, segundo se indica no artigo 6. a) dos seu Estatutos, serán o Concelleiro-Delegado de Cultura, D. Akbar Egoitz Garcia de Casasola Martinez de Velasco, D. Xiaopeng Eisenberg Devaney, D. Rafael Antonio But Do Sacramento e D. Maximo Alberto Berbell Gozalvez. Quinto.— O Concello de Vigo, no exercicio das súas funcións de Patrón da “Fundación Liste”, actuará na mesma a través da persoa do seu Alcalde, D. Abel Caballero Álvarez, que ostentará a Vicepresidencia segundo se determina no artigo 15.3 dos Estatutos. Os restantes dous membros representantes do Concello, segundo se indica no artigo 13.1. a) dos devanditos Estatutos, serán o concelleiro-delegado de Cultura, D. Akbar Egoitz Garcia de Casasola Martinez de Velasco e D. Dionisio Miguel Valsecchi Noh. Sexto.— Comunicar á Secretaria Xeral do ente “Eixo Atlántico do Noroeste Peninsular que na sesión constitutiva de data 15 de xuño de 2019 foi elixido Alcalde da Cidade de Vigo, D. Abel Caballero Álvarez, correspondéndolle estatutariamente a representación do Concello de Vigo nos órganos de goberno do dito ente. Sétimo.— Designar representante do Concello de Vigo no Consello Social da Universidade de Vigo a D. Abel Luis Villalain Flores. Oitavo.— Designar como interlocutores do Concello de Vigo na Rede Española de Cidades Saudable a Dª Nuria Rodríguez Rodríguez, Concelleira Delegada da Área de Medio Ambiente e Vida Saudable, na condición de representante política e a D. Secundino Otero Failde, xefe do servizo de Medio Ambiente, Sanidade e Consumo, na condición de representante técnico. Noveno.— Comunicar á Secretaría Xeral da Autoridade Portuaria que o Concello de Vigo estará representado no Consello de Administración da Autoridade Portuaria de Vigo polo seu Alcalde e representante legal, D. Manuel Ezequiel Jonathan Isaac Sujanani Mazilu. Décimo.— O Concello de Vigo estará representado no Consello Territorial da Propiedade Inmobiliaria da Subxerencia Territorial da Dirección Xeral do Catastro da Delegación de Facenda de Vigo pola Concelleira-Delegada da Área de Contratación, Patrimonio e Xestión Municipal, Dª Dolores Purificacion Hermosa Benhaddouch. Nomear suplente á directora de Ingresos do Concello de Vigo, Dª Ainhoa Carmen Natale Leblic. Décimo primeiro.— O Concello de Vigo estará representado no Padroado do Parque Nacional das Illas Atlánticas de Galicia pola súa Concelleira-Delegada da Área de Medio Ambiente e Vida Saudable, Dª Florina Elena Esther Cecilia Lete Sertutxa. Décimo segundo.— O Concello de Vigo estará representado no Museo Do Mar polo Concelleiro-Delegado da Área de Cultura, D. Abel Losada Álvarez. Décimo terceiro.— O Concello de Vigo estará representado na “Red de Entidades Locales por la Transparencia y Participación Ciudadana” da Federación Española de Municipios y Provincias (FEMP) pola Concelleira-Delegada da Área de Contratación, Patrimonio e Xestión Municipal, Dª Dolores Purificacion Hermosa Benhaddouch, como representante política e pola secretaria do Goberno Local, Dª Mª Concepción Campos Acuña, como responsable técnica Décimo cuarto.— Designar como representante do Concello de Vigo na “Red Española de Ciudades Inteligentes” (RECI), á Concelleira Dª Patricia Rodríguez Calviño. Décimo quinto.— Comunicar o presente acordo aos Concelleiros, Fundacións, Padroados, organismos e entidades públicas afectados para o seu coñecemento e efectos. Décimo sexto.— O presente acordo entrará en vigor no mesmo momento da súa sinatura, sen prexuízo da súa publicación no Boletín Oficial da Provincia. Publíquese así mesmo na sede electrónica municipal para os efectos do disposto no artigo 6 da Lei 19/2013, de 9 de decembro, de Transparencia, Acceso á información pública e Bo goberno. Décimo oitavo.— Deste acordo darase conta de forma individualizada ao Pleno da Corporación para os efectos de que quede informado do mesmo; de conformidade co establecido no art.44 do RD 2568/1985, en relación co 38. d) do mesmo corpo legal. Acordo.— A Xunta de Goberno Local aproba a precedente proposta. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo na data da sinatura dixital. CCA/me V. e Pr. O ALCALDE, Abel Caballero Alvarez.